สวัสดีค่ะ ขอปรึกษาเกี่ยวกับโรคซึมเศร้าหน่อยนะคะ ก่อนหน้านี้หนูแต่งงาน มีลูก1คน และต่อมาอยุ่กันไม่ถึง2ปีก็ได้เลิกกัน เซ้นใบหย่าเมื่อ3เดือนก่อน หลังจากนั้นรู้สึกชีวิตหดหู่มากกกเวลาอยู่คนเดียว เหงา เครียด ไม่ค่อยอยากคุยกับใคร. พยายามหาอะไรทำ สักพักก็เศร้าเงียบอีก เวลาคุยกับใครต้องฝืนยิ้มตลอด ไม่สดใส ไม่ร่าเริง.....ชีวิตนี้อยู่เพื่อลูกเท่านั้น. ในหัวคิดอยู่แค่นี้ นี่ถ้าไม่มีลูก ไม่รู้หนูจะเป็นยังไงบ้าง.....แบบนี้เริ่มเป็นอาการของโรคซึมเศร้าไหมคะ ท้อใจ ไม่อยากทำอะไร.....เบื่อชีวิต. ภายนอกหนูคนอื่นมองว่าเข้มแข็งสนุกสนานแต่ไม่มีใครรู้เลยว่าหนูฝืนแค่ไหน ปล.ที่เลิกกับอดีตสามีเพราะหมดรักกัน แต่ทำไมตัวเองถึงเศร้าได้ถึงขนาดนี้หมดอาลัยตายอยากกในชีวิต
สวัสดีค่ะ @จากที่เล่ามา คิดว่า มีภาวะทางอารมณ์ไม่ปกติ อาจมีภาวะเครียด หรืออาจมีภาวะโรคซึมเศร้าค่ะ -ผู้ป่วยโรคซึมเศร้าจะมีอาการที่เปลี่ยนแปลงทั้งอารมณ์ ความรู้สึกนึกคิด ความจำ ความสัมพันธ์กับคนรอบข้างเปลี่ยนไป และอาการแสดงทางร่างกายต่างๆ โดยอาการอาจเปลี่ยนแปลงอย่างรวดเร็วเป็นสัปดาห์ หรือค่อยเป็นค่อยไปเป็นก็ได้ -อาการทางอารมณ์ เช่น เศร้า หดหู่ อ่อนไหว บางคนอาจมีความรู้สึกไม่แจ่มใส เบื่อหน่าย บางคนมีอาการหงุดหงิด ฉุนเฉียวได้ -ความรู้สึกนึกคิด เช่น มองอะไรแย่หมด ท้อแท้หมดหวัง รู้สึกไร้ค่า ไร้ความสามารถ บางคนอาจมีอารมณ์ชั่ววูบอยากทำร้ายตนเอง -สมาธิความจำแย่ลง -ความสัมพันธ์กับคนรอบข้างเปลี่ยนไป อาจจะเก็บตัว ไม่ค่อยพูด ทำงานแย่ลง -อาการแสดงทางร่างกาย เช่น อ่อนเพลีย ไม่มีแรง นอบหลับๆตื่นๆ ไม่เจริญอาหาร น้ำหนักลด ท้องผูก ท้องอืด ปวดหัว ปวดตามตัว *คนไข้หากมีอาการมากขึ้น อาจมีอาการหลงผิด ประสาทหลอน หูแว่วได้ *โรคซึมเศร้านี้ยังมีลักษณะอาการคล้ายโรคอื่นอีก เช่น โรควิตกกังวล โรคอารมณ์แปรปรวน โรคสมองอักเสบ โรคไทรอยด์ทำงานบกพร่อง เป็นต้น -การรักษา: ในรายที่เป็นมาก แพทย์จะให้ยาช่วย แต่บางรายที่เป็นไม่มากแพทย์อาจจะพูดคุยให้คำแนะนำเพื่อให้อาการดีขึ้น **ดังนั้นจึงแนะนำให้ ควรเล่าถึงภาวะทางอารมณ์ให้คนใกล้ชิดหรือคนในครอบครัวเพื่อให้อารมณ์ผ่อนคลายและช่วยแก้ไขปัญหานะคะ หากอาการไม่ดีขึ้น ควรไปพบแพทย์เพื่อรับการวินิจฉัยและได้รับการรักษาอย่างเหมาะสม. เป็นกำลังใจให้นะคะ